Aalborg Pirates kan til den kommende sæson føje den 23-årige amerikaner Clay Anderson til truppen.

Sidste års vindere af grundspillet i Metal Ligaen, Aalborg Pirates, er begyndt at forstærke truppen til den kommende sæson. I dag kan klubben så præsentere en amerikansk forstærkning. Det er den 23-årige back Clay Anderson, der kommer fra universitetshockey på Harvard i USA. - Han har en stærk offensiv tankegang til spillet, men kan også lukke ned for modstandernes bedste spiller. Han er en klog spiller, og han har muligheden for at få en stor karriere i Europa, fortæller cheftræner fra for Aalborg Pirates, Brandon Reid. Clay Anderson har to gange været med til at vinde NCAA-mesterskabet i USA. Senest i sidste sæson. - Clay har en stor vindermentalitet, og han kommer også med et par mesterskaver i bagagen, så han ved, hvad det drejer sig om, når det kommer til slutspillet, og hvad der skal til for at vinde kampe, siger sportschef Ronny Larsen.